Document ID: /roh_data/filtered/Billingualer_Corpus_interleaved-de-rm.jsonl.gz/1491

This is a text translated from German to Rumantsch Grischun.
Handbuch "Grossereignis" für den Kanton Graubünden erarbeitet

Das Schicksal von Notfallpatienten entscheidet sich häufig bereits am Ort des Unfalls und auf dem Transport ins Spital. Kompetente Hilfeleistung soll deshalb bereits am Unfallort erfolgen. Der Kanton Graubünden verfügt seit September 2008 über ein Handbuch Grossereignis. Darin sind die sanitätsdienstlichen Strukturen der besonderen und ausserordentlichen Lage beschrieben.

Bei Schadenereignissen mit mehreren Verletzten, wie beispielsweise Lawinen oder Erdrutschen, Chemieunfällen oder gar noch grösseren Katastrophen, können sanitätsdienstliche Einsätze überall in unserem Kanton notwendig werden. Die Bewältigung solcher Ereignisse erfordert darauf ausgerichtete Organisationsstrukturen.

Das Handbuch "Grossereignis" wurde im Auftrag der kantonalen Rettungskommission durch die Projektgruppe Sanitätsdienstliche Führung während drei Jahren erarbeitet. Es beschreibt die Organisation und die Führung des Sanitätsdienstes bei einem Grossereignis und definiert die Aufgaben und Kompetenzen aller sanitätsdienstlicher Einsatzkräfte. Checklisten und Arbeitsunterlagen unterstützen dazu die jeweiligen Führungsfunktionen, ihre anspruchsvolle Aufgabe zu meistern.

Die Handbücher wurden allen regionalen Rettungsdiensten, den Ambulanzstützpunkten, den öffentlichen Spitälern sowie den Partnerorganisationen wie beispielsweise Feuerwehr, Polizei, Tiefbauamt abgegeben. Die betrieblichen und medizinischen Leiter der regionalen Rettungsdienste wurden anlässlich eines zweitägigen Kurses Ende August 2008 mit dem neuen Handbuch vertraut gemacht.

Mit dem umfassenden Werk konnte die bisherige Lücke im Führungsbereich geschlossen werden. Das Handbuch ist auf der Homepage www.gesundheitsamt.gr.ch veröffentlicht.

Auskunftsperson:

Dr. Rudolf Leuthold, Leiter Gesundheitsamt, Tel. 081 257 26 41

Gremium: Gesundheitsamt

Quelle: dt Gesundheitsamt

Data: 01.10.2008

Il manual "Eveniments gronds" per il chantun Grischun è elavurà

Il destin da las pazientas e dals pazients d'urgenza vegn savens decidì gia al lieu da l'accident e sin il transport a l'ospital. Perquai duain ellas ed els survegnir gia al lieu da l'accident in agid cumpetent. Al chantun Grischun stat a disposiziun dapi il settember 2008 in manual "Eveniments gronds". En quel vegnan descrittas las structuras dal servetsch sanitar che valan per eveniments en situaziuns spezialas ed extraordinarias.

Tar donns cun pliras persunas blessadas, sco per exempel tar lavinas u tar bovas, tar accidents da chemia u tar catastrofas anc pli grondas, poi daventar necessari ch'il servetsch sanitar fetschia intervenziuns dapertut en noss chantun. Per dumagnar tals eveniments dovri structuras d'organisaziun adequatas.

Il manual "Eveniments gronds" è vegnì elavurà en trais onns tras la gruppa da project "Direcziun dal servetsch sanitar" per incumbensa da la cumissiun chantunala da salvament. Il manual descriva co ch'il servetsch sanitar è organisà e co ch'el dirigia en cas d'in eveniment grond ed el definescha las incumbensas e las cumpetenzas da tut las forzas d'acziun dal servetsch sanitar. Las glistas da controlla ed ils documents da lavur sustegnan las persunas en funcziuns directivas a dumagnar lur incumbensa pretensiusa.

Exemplars dal manual èn vegnids consegnads a tut ils servetschs regiunals da salvament, a las basas d'ambulanza, als ospitals publics sco er a las organisaziuns associadas sco per exempel als corps da pumpiers, a la polizia, a l'uffizi da construcziun bassa. Las manadras ed ils manaders da gestiun e medicinals dals servetschs regiunals da salvament han survegnì ina introducziun en il nov manual a chaschun d'in curs da dus dis che ha gì lieu la fin avust 2008.

L'ovra cumplessiva serra ussa la largia che existiva en il sectur directiv. Il manual è publitgà sin la pagina d'internet www.gesundheitsamt.gr.ch.

Infurmaziuns:

dr. Rudolf Leuthold, manader da l'uffizi da sanadad, tel. 081 257 26 41

Gremi: uffizi da sanadad

Funtauna: rg uffizi da sanadad

Data: 01.10.2008